stanford-oval/wikipedia huggingface dataset:
Aktiivi-Instituutti
Koulutukset

Ajankohtaispäivät
Neuvottelu- ja vuorovaikutustaitojen koulutus
Työhyvinvointikoulutus
Työoikeuskoulutus
Työsuojelukoulutus
Työmarkkina- ja työsuojelukonsultin koulutus
Tilauskoulutus
Avoimen yliopiston opinnot
Historia

Opiston toiminta alkoi vuonna 1972. Opiston ylläpitäjä on Toimihenkilöjärjestöjen Opintoliitto ry.
Aiheesta muualla

Aktiivi-Instituutin verkkosivu
Olli Lamminen

| Henkilötiedot |
| --- | --- | --- | --- |
Syntymäaika: 29. elokuuta 1954 (ikä 70)
Syntymäpaikka: Noormarkku, Suomi
Pelipaikka: puolustaja, keskikenttäpelaaja
Pituus: 186 cm
Junioriseurat
: NoKo
Seurat
| Vuodet | Seura | O | (M) |
| 1975–1977 | MuSa | – | (34) |
| 1978–1979 | Pyrkivä | 33 | (6) |
| 1980 | TPS | 21 | (6) |
| 1981–1985 | PPT | 63 | (13) |
| 1984 | → LappBK (laina) | – | (1) |
 Seurajoukkueuran tilastot kattavat vain kansalliset sarjat.
Olli Lamminen (s. 29. elokuuta 1954 Noormarkku) on suomalainen jalkapalloilija. Hän pelasi urallaan vuosina 1978–1985 yhteensä 72 SM-sarjaottelua Turun Pyrkivän, Turun Palloseuran ja Porin Pallo-Tovereiden joukkueissa.
Vuonna 1981 Lamminen siirtyi TPS:n SM-sarjajoukkueesta III divisioonassa pelanneen PPT:n riveihin. Hän oli mukana nostamassa seuraa kolmessa vuodessa aina pääsarjaan asti. Lamminen pelasi PPT:ssä vielä 18 SM-sarjaottelua vuosina 1984–1985.
Myöhemmin Lamminen on toiminut muun muassa Noormarkun Koiton valmennusryhmässä.
Sami Sulkko

| Sami Sulkko> Riihimäen kaupunginjohtaja |
| --- | --- |
 1.11.2016–30.9.2020  
Edeltäjä:  Seppo Keskiruokanen
Seuraaja:  Jere Penttilä
Henkilötiedot
Tiedot
Puolue:  sitoutumaton
Koulutus:  yhteiskuntatieteiden maisteri, EMBA
Sami Sulkko (s. 1977) on suomalainen entinen kunnanjohtaja. Viimeksi hän toimi Riihimäen kaupunginjohtajana vuosina 2016–2020. Koulutukseltaan hän on yhteiskuntatieteiden maisteri. Ennen siirtymistään Riihimäen kaupunginjohtajaksi hän oli Forssan kaupunginjohtaja vuosina 2013−2016,  Punkaharjun kunnanjohtaja vuosina 2010–2013 sekä Sulkavan kunnanjohtaja vuosina 2006–2010. Tultuaan nimitetyksi Sulkavan kunnanjohtajaksi vuonna 2006 hänestä tuli Suomen nuorin kunnanjohtaja ja vielä 2008 hän oli 30-vuotiaana Suomen toiseksi nuorin kunnanjohtaja. Sulkko on kotoisin Seinäjoelta, jossa hän on toiminut muun muassa kaupunginvaltuutettuna. Vuodesta 2020 Sulkko on työskennellyt CGI:llä, missä hän toimii yhteiskuntasuhdejohtajana.
Pepe Ahlqvist

Pepe Ahlqvist Helsingin musiikkimessuilla 2011.
Pertti ”Pepe” Kalevi Ahlqvist (s. 4. heinäkuuta 1956 Nastola) on suomalainen muusikko ja blueslaulaja-lauluntekijä. Hän on 1960-luvun lopulla alkaneella urallaan soittanut useissa suomalaisissa blueskokoonpanoissa sekä monissa omissa yhtyeissään.
1970-luvulla Ahlqvist soitti Chicago Overcoatissa. Hänen omista yhtyeistään tunnetuin on ollut Pepe Ahlqvist H.A.R.P. 1980- ja 1990-lukujen vaihteessa. Vuonna 2002 perustettiin SF-Blues (Suomi-Finland Blues), jossa soitti Ahlqvistin lisäksi Heikki Silvennoinen.
Vuonna 2010 Ahlqvistille myönnettiin Pirkanmaan bluesyhdistys – Blues Lovers ry:n vuosittain jakama blues & roots -musiikin erityispalkinto Jemma laaja-alaisista muusikontaidoistaan, blues & roots -työpajojen järjestämisistä ja monesta muusta aiheeseen liittyvästä toiminnasta.
Ahlqvist on naimisissa ja hänellä on kolme lasta. Hänelle myönnettiin taiteilijaeläke vuonna 2017.
Yhtyeet

| --- | --- |
 Omat yhtyeet The Pepe Ahlqvist Blues Band (1983–1984)  Pepe Ahlqvist Band (1985–1986)  Pepe Ahlqvist & The Sunset Boulevard (1987–1988)  Pepe Ahlqvist H.A.R.P. (1988–1995, 2016-)  Duo Pepe Ahlqvist ja Jarkka Rissanen (1990–2003)  Pepe Ahlqvist & The Rolling Tumbleweed (1995–2003)  SF-Blues (2002–)  Duo Pepe Ahlqvist & Tomi Leino (2003–) :  Muut yhtyeet Termostat (1969)  Pintavika (1971–1972)  Yolk (1972)  Charlies (1973–1974)  Chicago Overcoat (1975–1980)  Pity The Fools (1981–1982)  Honey B. & T-Bones (n. 1983–1984)  Oiling Boiling Rhythm & Blues Band (1986–1989)
Diskografia

| --- | --- |
 Sooloalbumit 20 suosikkia – Kaikessa soi blues (1997,  kokoelma)  Näillä mailla (2010)  One Day Less, One Day More – Anniversary Collection (2016,  kokoelma)  Ennen... (2018) Chicago Overcoat Chicago Overcoat (1976,  EP)  Chicago Overcoat (1978)  Eyesight to the Blind (1979)  Mean Old Rider (1997,  EP)  Nothing Left... But the Blues (2002) Pepe Ahlqvist & The Sunset Boulevard Pepe Ahlqvist & The Sunset Boulevard (1988) Pepe Ahlqvist H.A.R.P. Pepe Ahlqvist H.A.R.P. (1989)  On the Ground (1990)  Hard Time (1991)  Honey Hush! (1992)  Back to the River (1993,  kokoelma)  Rocks and Water (1994)  Step on the Gas - Live at Möysä (2019) :  Pepe Ahlqvist & Jarkka Rissanen Good Act (1992)  Doggone Blues (1998)  Mercedes Benz (1991,  maxi-EP) Pepe Ahlqvist & Tumbleweed Boogie Thing (1996,  EP)  All Night Boogie (1997) Pepe Ahlqvist & The Rolling Tumbleweed Tigerbeat (1999)  The Bridge (2001)  Small Timer (2003) SF-Blues SF-Blues (2002)  Joutomailla (2005)  Man – Be Careful! (2007) Pepe Ahlqvist & UMO Jazz Orchestra Mister Blues (2006) Pepe Ahlqvist & Dave Lindholm Stunning Episodes (2000,  Rytmi-lehden kustantama CD)
Vierailut muiden levyillä

Eero Koivistoinen: Kallista on ja halvalla menee (1988) (laulaa kappaleet "Neito" ja "Lottovoittaja")
Jarno Sarjanen: Keskikalja-cowboy (1988) (huuliharppu)
Oulunkylä Big Band feat. Pepe Ahlqvist: Hip Shakin' (1992)
Jussi Raittinen: Rockin’ 50 (1993) (huuliharppu)
Backsliders: No Pain No Gain (1994) (huuliharppu kappaleissa "What’s Your Name", "Walkin’ Beside Me", "Next Bottle Of Wine" ja "Movin’ On")
Eri esittäjiä: Mikki Hiiren suomalaiset Disney-suosikit (2000) (laulaa kappaleet "Ole vain mikä oot" ja "Sulla on ystävä")
Tap Jelly feat. Pepe Ahlqvist: Tap Jelly feat. Pepe Ahlqvist (EP, 2001) (huuliharppu ja taustalaulu)
Wentus Blues Band feat. Phil Guy, Special guest Pepe Ahlqvist: Live in Helsinki - The Last of the Big Time Spenders (live, 2005)
Pekka Myllykoski ja Jytäjemmarit: Y-e-ah! (2006) (huuliharppu kappaleessa "Humiseva harju")
Eri esittäjiä: Disney suosikit (2007) (laulu kappaleessa "Kaikki tahtoo rytmiin kattien")
Hayden Thompson: Hayden Thompson (2007) (huuliharppu)
Kari Tapio: Kaksi maailmaa (2008) (huuliharppu kappaleessa "Moody River")
Aiheesta muualla

Pepe Ahlqvist Myspacessa (englanniksi)
Pepe Ahlqvist Ylen Elävässä arkistossa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat 
Taiteenala:  MusicBrainz
Christianssands Bryggeri

| Christianssands Bryggeri |
| --- | --- |

Tunnuslause:  Brygget på kjærlighet og kildevann
Perustettu:  1856
Lakkautettu:  2022
Kotipaikka:  Kristiansand, Norja
Toimiala:  panimo
Tuotteet:  olut, virvoitusjuomat
Henkilöstö:  100 (2005)
Emoyhtiö:  Hansa Borg Bryggerier AS
Omistaja:  Hansa Borg Bryggerier AS
Kotisivu:  cb.no
Infobox OKVirheellinen NIMI-arvo: 
CB-olutpullo vuodelta 2006
Christianssands Bryggeri eli CB oli norjalainen vuonna 1856 perustettu olut- ja virvoitusjuomapanimo Kristiansandissa. Se oli eräs alueensa ja myös valtakunnallisesti tunnetuimpia tuotemerkkejä, jonka säilyttämiseksi Kristiansandissa perustettiin myös oma yhdistys, CB ølets venner. Panimon toiminta Kristiansandissa lakkasi vuonna 2022.
Historia

Panimon perusti konsuli Ole Jacob Mørch vuonna 1856. Hän joutui myymään panimon muiden yritystensä joukossa 1859 Krimin sodan aiheuttaman laman vuoksi.Sen osti konsuli Jørgen Christiansen 22 000 speciedalerilla. Christiansen viimeisteli panimorakennuksen ja aloitti tuotannon saman vuoden syksyllä.
Yritys menestyi, ja se pysyi Christiansenin suvun omistuksessa viiden sukupolven ajan vuoteen 1964, jolloin sen osti stavangerilainen Tou Bryggeri. Siitä lähtien panimo siirtyi omistajalta toiselle, ollen investoriryhmä Sørlandsvekstin, ruotsalaisen Spendrupsin hallussa ja vuodesta 1999 osa norjalaista Hansa Borg Bryggerier -yhtiötä.
Panimon tuotteet valmistettiin 1930-luvun jälkeen vuonna 1932 löydetyn Christian IV-lähteen veteen. Tarina kertoo lähteen löytyneen kuivana kesänä -32, jolloin panimon putkimies oli etsinyt vettä taikavarvun avulla. Lähde löytyi 32 metrin syvyydestä ja sen puhdas vesi pysyy 9-asteisena kesät talvet.
Hansa Bryggerier lakkautti Kristiansandin panimon vuonna 2022, koska yhtiön mukaan panimon uudistaminen ei olisi ollut pidemmällä aikavälillä kannattavaa. Lakkauttamishetkellä panimo työllisti 28 työntekijää. CB-tuotemerkillä oluen valmistuksen kerrottiin jatkuvan Bergenissä.
Tuotteet

Oluen lisäksi panimo tuotti myös muita virvoitusjuomia, kuten limonadia ja siideriä.
CB-oluen ystävät

Panimolla oli oma kannatusyhdistys, CB-ølets venner, joka perustettiin 18. toukokuuta 1988 Telford Pubissa Kristiansandissa. Even Ruud oli jäsen numero 001.
Yhdistyksen toiminta oli aluksi vaatimatonta, mutta Nora-konsernin ostettua Tou Bryggerin 1989 CB:tä uhkasi lakkautus ja tuotannon siirto muualle maahan. Yhdistys aktivoitui tämän heidän mukaansa Sørlandetin identiteetille olennaisen asian puolesta ja keräsi 10 000 allekirjoitusta. Kaksi yhdistyksen jäsentä toimitti allekirjoitukset sekä näytteen panimon tuotannosta konsernijohdolle. Panimo säilyi paikkakunnalla vuoteen 2022 saakka. Vuonna 2004 yhdistyksessä oli yli 10 000 jäsentä..
Udagawa Yōan

Udagawa Yōan
Udagawa Yōan (jap. 宇田川 榕菴, 1798–1846) oli japanilainen länsimaisen tieteen eli rangakun oppinut Edo-kauden loppupuolella 1800-luvulla. Hän toi Japaniin modernin kasvitieteen kirjoittamiensa teosten Botanikakyō (菩多尼訶経, 1822) ja Shokugakukeigen (植学啓原, 1833) myötä; jälkimmäisessä hän esitteli Carl von Linnén kehittämän tieteellisen taksonomian. 1837 julkaistu Seimikaisō (舎密開宗) eli ”johdatus kemiaan” oli vuorostaan Japanin ensimmäinen systemaattinen kemian teos.
Seimikaisō perustui pääosin hollanninkieliseen versioon Chemie, voor beginnende Liefhebbers (1803) William Henryn vuonna 1801 julkaiseman teoksen Elements of Experimental Chemistry saksankielisestä käännöksestä, mutta myös muihin länsimaisiin kemiaa käsitteleviin kirjoihin sekä japanilaisiin ja kiinalaisiin lähteisiin. Lisäksi siinä on kuvauksia Udagawan omista tieteellisistä kokeista. Erityisesti kirjassa kuvataan hyvin tarkasti Alessandro Voltan 40 vuotta aikaisemmin keksimä sähköparisto. Udagawa rakensi pariston itse vuonna 1831 ja käytti sitä erilaisissa kokeissa, mukaan lukien lääketieteellisissä kokeissa, mikä perustui uskoon sähkön sairauksia parantavasta vaikutuksesta.lähde?
Udagawan Seimikaisōssa kuvattiin myös Japanissa ensimmäistä kertaa yksityiskohtaisesti Antoine Lavoisierin löydöt ja teoriat. Udagawa tekikin lukuisia tieteellisiä kokeita ja kehitti uusia tieteellisiä termejä, joita käytetään japanin kielessä yhä; esimerkiksi ”hapettuminen” (jap. 酸化, sanka), ”pelkistyminen” (jap. 還元, kangen), ”kyllästyminen” (jap. 飽和, hōwa) ja ”alkuaine” (jap. 元素, genso).
Kuvia

Aukeama teoksessa Shokugakukeigen
Kuvaus Voltan patsaasta teoksessa Seimikaisō
Kemiallisia kokeita teoksessa Seimikaisō
Aiheesta muualla

Kuvia tai muita tiedostoja aiheesta Udagawa Yōan Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Japani  Korea  Alankomaat 
Tieteilijät:  CiNii 
Muut:  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Udagawa Yōan
Käännös suomeksi
Alexandra Ahnger

Alexandra Ahnger 1890-luvun alkupuolella
Alexandra (Sascha) Ahnger (15. toukokuuta 1859 Kuopio – 9. syyskuuta 1940 Helsinki) oli suomalainen laulajatar (altto, mezzosopraano) ja laulunopettaja.
Alexandra Ahngerin vanhemmat olivat eversti Oskar Alfred Ahnger ja Alexandra (Alexandrine) von Koberwein.  Hänen veljensä oli hyönteistutkija Constantin Ahnger. Ahnger opiskeli Smolnanssa Pietarissa 1877 ja Dresdenissä yksityisoppilaana ja konservatoriossa 1885–1888, samoin kuin useana vuonna Pariisissa mme Desirée Artôt de Pavillan ja mme Colonnen johdolla. Suomessa hänen opettajansa oli Anna Forstén. Laulunopettajana hän toimi vuodesta 1888. Laulunopettaja Ahnger oli Nya svenska samskolanissa 1893–1896, Helsingin sokeainkoulussa 1903–1906, Helsingin konservatoriossa 1907–1927 ja myös yksityisesti. Ahngerin lauluoppilaina olivat muiden muassa Hanna Granfelt ja Alma Kuula.
Ahnger esitti Louhen osan Oskar Merikannon oopperassa Pohjan neiti vuonna 1908, samoin hän esiintyi muissakin oopperoissa ja konserteissa sekä piti omia konsertteja.
Aiheesta muualla

Lappalainen, Seija: / Ahnger, Alexandra (1859–1940). Kansallisbiografia-verkkojulkaisu (maksullinen). 11.10.2000. Helsinki:  Suomalaisen Kirjallisuuden Seura.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Kansallisbiografia  Biografiasampo
Sara Nordin

| Henkilötiedot |
| --- | --- | --- | --- |
Syntymäaika: 26. maaliskuuta 1993
Syntymäpaikka: , Ruotsi
Pelipaikka: keskikenttäpelaaja
Pituus: 163 cm
Seura
Seura: Åland United
Pelinumero: 8
Sara Nordin (s. 26. maaliskuuta 1993 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisinmilloin? Åland Unitedin riveissä Naisten Liigassa. Nordinin entisiä seuroja ovat olleet KIF Örebro DFF, Fiorentina sekä Umeå IK.
Antonio da Cividale

Antonio da Cividale eli Antonius de Civitate Austrie oli varhainen renessanssisäveltäjä, joka vaikutti Italiassa 1300-luvun lopussa ja 1400-luvun alussa.
Cividale oli dominikaanimunkki. Säveltäjän nimestä on päätelty hänen olleen kotoisin Cividale del Friulista. Vuonna 1392 hän liittyi munkkiluostariin Venetsiassa. Hänestä tuli myöhemmin luostarin johtaja, ja ennen vuotta 1414 Cividale oli muuttanut Firenzeen. Vuonna 1420 hänen uskotaan lähteneen Roomaan, ja vuoden 1421 jälkeisestä ajasta Cividalen elämässä ei ole tietoa.
Cividalen sävellystuotantoon kuuluu sekä maallista että hengellistä vokaalimusiikkia. Hengellisistä teoksista on säilynyt messu- ja motettimusiikkia, lisäksi maallisista teoksista kolme rondeauta, kolme virelaita sekä yksi balladi. Rondeaut ja virelait ovat ranskaksi.
Aiheesta muualla

Nuottikirjoituksia IMSLP-projektissa (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 2  WorldCat 2 
Kansalliset:  Espanja  Ranska  BnF data  Saksa  Israel  Yhdysvallat  Tšekki 
Taiteenala:  MusicBrainz 
Henkilöt:  Dizionario Biografico degli Italiani 
Muut:  Europeana
Asiakastyytyväisyys

Asiakastyytyväisyys on termi, joka kuvastaa asiakkaan odotusten täyttymistä. Tyytyväinen asiakas suosittelee helpommin ostamaansa tuotetta tai palvelua ja ostaa todennäköisemmin samaa tuotetta tai palvelua uudestaan. Asiakastyytyväisyys itsessään ei kuitenkaan takaa asiakasuskollisuutta tai asiakkaan suositteluhalukkuutta. Asiakasuskollisuutta tutkii Suomessa vuosittain TNS Gallup Suomen asiakkuusindeksitutkimuksella.
Monessa keskisuuressa tai suuressa organisaatiossa asiakastyytyväisyys on yksi tuloskortin (balanced scorecard) keskeinen mittarilähde?. Asiakastyytyväisyys on keskeinen mittari myös ISO 9000 laatustandardissa, jossa asiakastyytyväisyyttä mitataan säännöllisin väliajoin jotta sitä voitaisiin kasvattaa kehitystoimenpiteillälähde?. Tunnetuimpia tyytyväisyyden mittareita ovat CSAT, CES, sekä NPS.
Bushi

Bushi (jap. 武士) on japanilaisen feodaaliaikaisen sotilassuvun (buke) jäsenten nimitys ja vastaa keskiaikaista eurooppalaista ritaria. Bushi merkitsee sotilasherrasmiestä. Samurain moraalikoodisto bushidō on johdettu tästä sanasta.
Bushi-käsitettä ei voi suoraan rinnastaa samurai-käsitteeseen, sillä bushit olivat samuraidenkin joukossa yläluokkaa, korkeaa aatelia. Voidaan sanoa, että jokainen bushi oli samurai, mutta kaikki samurait eivät olleet busheja.lähde?
Risto Niinikoski

Risto Niinikoski (s. 31. joulukuuta 1979 Kuusankoski) on suomalainen rumpali.
Hän opiskeli rumpujensoittoa Turun konservatoriossa vuosina 2000–2001 ja Helsingin ammattikorkeakoulussa 2001–2006 valmistuen musiikin pedagogiksi.
Niinikoski on soittanut lukuisilla albumeilla ja esiintynyt muun muassa Samu Haberin, Hectorin, Laura Voutilaisen,  Egotripin, Lauri Tähkän, Cheekin, Samuli Edelmannin, Kaija Koon, Hanna Pakarisen, Johanna Kurkelan, Mikael Gabrielin, Anna Erikssonin ja Vain elämää -yhtyeen kanssa.
Niinikoski on esiintynyt orkestereissa mm. Vantaan Viihdeorkesteri, Kymi Sinfonietta, Turun Filharmonia.
Niinikoski on naimisissa laulaja Hanna Pakarisen kanssa ja heillä on yksi lapsi.
Televisio

Niinikoski on soittanut myös seuraavissa tv-ohjelmissa:
Tartu mikkiin 2006–2012
Nenäpäivä 2006–2009
X-factor 2010
Idols 2013
KidSing 2013
Jukebox 2014–2015
Vain Elämää 2012–
Tuttu Juttu-show 2019
Bumtsibum 2021
Tähdet Tähdet 2023-
Love 2024
Musikaalit

Viulunsoittaja katolla 1999–2000
Oklahoma 2000–2001
Some like it hot 2001–2002
West side story 2002–2003
Avenue Q 2007–2008
High school musical 2008
High school musical 2 2009
Play me 2010
The Musketeers 2011
The story of Beatles 2011–2012
Yksi mies, kaksi pomoa 2012–2013
Rent 2013
Parhan tuulivoimapuisto

| Parhan tuulivoimapuisto Parhalahden tuulivoimapuisto |
| --- | --- |
Valtio:  Suomi
Sijainti:  Pyhäjoki
Koordinaatit:  64°29′06″N, 24°29′53″E
Rakentaminen alkoi:  2019 
Sähköverkkoon:  2022 
Valmistunut:  2022 
Kustannus:  60 miljoonaa € 
Perustaja:  Puhuri Oy
Rakennuttaja:  Puhuri Oy 
Omistaja:  Puhuri Oy 
Operaattori:  Puhuri Oy 
Tuulivoimapuisto
Tyyppi:  maatuulivoimalaitos
Sähköasema:  1 
Puistojännite:  20 kV 
Liittymisjännite:  110 kV 
Korkeus:  35–65 m 
Pinta-ala:  2,1 km² 
Tuulivoimalat:  10 × Vestas V162 (5,6 MW) 
Kapasiteetti:  56 MW  
Vuosituotanto:  200 GWh 
 fiParhan tuulivoimapuisto 
Verkkosivut:  Parhan tuulivoimapuisto
Parhan tuulivoimapuisto, eli aiemmin Parhalahden tuulivoimapuisto, on Pohjois-Pohjanmaalla Pyhäjoen kohde sijaitseva tuulivoimapuisto, jossa toimii 10 tuulivoimalaitosta. Niiden kokonaiskapasiteetti on 56 megawattia ja vuosituotanto on noin 200 gigawattituntia . Tuulivoimapuiston on rakentanut ja sen omistaa Puhuri Oy ja sitä operoi Puhuri Oy.
Yleistä

Parhan tuulipuisto sijaitsee Pyhäjoella, Parhalahden kylässä, noin 15 kilometriä Pyhäjoen korkonkylästä koilliseen, kunnan pohjoisrajan tuntumassa ja valtatien 8 itäpuolella. Puistoon johtaa huoltotienä paranneltu metsäautotie, joka alkaa valtatiestä 8 hieman Parhalahden pohjoispuolelta. Matkaa valtatieltä tuulipuiston ensimmäiselle tuulivoimalalle on seitsemän kilometriä. Voimala-alue on pitkänkapea ja se ulottuu Varesnevan, Uusiperkiön, Kallioisnevan, Sarponevan, Kydön ja Jylhän seuduille. Tuulipuiston pituus on 5,3 kilometriä, leveys 0,8 kilometriä, ja kaikki voimalaitokset sisällensä sulkevan alueen pinta-ala on 2,1 neliökilometriä. Tuulipuistoksi kaavoitetun alueen pinta-ala on 6,7 neliökilometriä.
Tuulivoimalaitokset ovat tanskalaisen Vestaksen valmistamaa V162-mallia, jonka napakorkeus on 166 metriä, tuuliturbiinin halkaisija 162 metriä, ja jonka kapasiteetti on 5,6 megawattia. Voimalat sijaitsevat 35–65 metrin korkeudella mpy. Voimaloiden tuottama sähkö johdetaan maakaapeleissa 20 kilovoltin jännitteellä alueen keskellä Sarponevalla sijaitsevalle sähköasemalle. Sieltä tuotettu sähkö johdetaan Varesnevalta kaakkoon päin 110 kilovoltin siirtolinjaa myöten Keskikylälle, jossa sähkö kytketään kantaverkkoon.
Historiaa > Rakentaminen

Lopullinen investointipäätös tapahtui heinäkuussa  ja rakennustyöt käynnistyivät loppukesällä 2019. Varesnevan ja Keskikylän välisen siirtolinjan rakentamisesta uutisoitiin maaliskuussa 2020. Linjan rakentaja oli Eltel Networks Oy ja sen tuli valmistua kesäkuuhun mennessä. Maanrakennustöistä uutisoitiin huhtikuussa 2020 ja niitä urakoi Pentti Hämeenaho Oy. Maanrakennustöihin kuuluivat tiestön parantaminen, nostokenttien rakentaminen ja voimaloiden perustusten kaivaminen ja louhinta. Yhtiö myös tuotti rakennustöissä tarvittavan kivimurskeen. Tuulipuiston sähköaseman rakensi VEO Oy. Kesäkuussa annettiin tiedote, jossa tuulivoimapuiston arvioiduksi kustannukseksi ilmoitettiin 60 miljoonaksi euroa. Syyskuussa uutisoitiin, että voimaloiden perustuksista oli valettu kahdeksan. Perustukset ankkuroitiin kiinni kallioperään, jotta perustusten kokoa voitiin pienentää. Pohjatyöt oli tarkoitus jatkaa talven läpi  ja perustukset valmistuivatkin tammikuussa 2021. Tuulivoimaloiden pystytys voitaisiin aloittaa loppukesällä 2021, kun niiden osia alkoi saapumaan satamaan , ja niitä asennettiin seuraavaan talveen asti. Sähköntuotanto käynnistyi vuoden 2022 puolella, jolloin kolme voimalaitosta oli käynnistetty , ja tuulivoimapuisto vihittiin käyttöön kesäkuun lopulla 2022.
Historiaa > Uutiset

Huhtikuussa 2024 hyväksyi kunnanhallitus Parhan tuulipuiston laajennusaloitteen. Sen mukaan olisi tarkoitus rakentaa seitsemän tuulivoimalaitosta lisää ja liittää mukaan pieni 10 megawatin aurinkovoimalaitos. Myös tämän hankkeen osalta edellyttää ELY-keskus, tammikuussa 2018 tekemässään päätöksessä, YVA-menettelyn toteuttamista.
Sorja (rakennus)

Sorja kesäsiirtolana 2014
Sorja on Tampereen kaupungin omistama ja Tampereen Kesäsiirtolayhdistys ry:n hallinnoma Rautaveden rannalla Sastamalan kaupungissa Karkun kylässä sijaitseva rakennus. Se on alun perin valmistunut piirilääkärin asunnoksi ja on sittemmin toiminut lottaopistona ja nykyisin kesäsiirtolanaselvennä. Sorjan rakennutti piirilääkäri Otto Meurman vuonna 1907. Otto Meurman oli Agathon Meurmanin poika.
Alkuaikoina Meurmanit pitivät kesäisin Sorjalla lepokotia, ilmeisesti kattaakseen rakennuksesta aiheutuneita kuluja. Sinne tuli enimmäkseen vanhempia säätyläisrouvia. Otto Meurmanin 1929 tapahtuneen kuoleman jälkeen Aina-vaimo ja Heikki-poika muuttivat Helsinkiin. Tällöin Sorja jäi Yrjö-pojan kesänviettopaikaksi. Kesämajaa vuokrattiin edelleen vieraille. Talvisodan aikana Sorjalla oli lyhyen aikaa evakkoja.
Sotien aikaan Sorja vuokrattiin Lotta Svärd -järjestön käyttöön ja tunnettiin nimellä Karkun siirtolottakoti. Syksyllä 1940 Otto Meurmanin perikunnan kannalta ei tuntunut mahdolliselta toteuttaa lottien vaatimia kunnostuksia, mm. keskuslämmityksen asentamista. Tällöin Lotta Svärdin keskusjohtokunta, Porin piirijohtokunta ja Satakunnan paikallisosastot ostivat Sorjan kurssitarkoitukseen. Vuosina 1941-44 Sorja toimi järjestön toisena lottaopistona Syvärannan ohella. Pääasiassa Sorjalla järjestettiin viestialan koulutusta. Vuonna 1944 Sorja päätyi lottien perilliselle, Suomen Naisten Huoltosäätiölle ja toimi toipilaskotina vähävaraisille ja varattomille lotille. Sen johtajana toimi Lotta Svärdin toiminnassa näkyvänä hahmona ollut Saima Laurila.
Vuonna 1952 Sorja myytiin Tampereen kaupungille kesäsiirtolatoimintaa varten. Kaupunki kunnosti tilan ja vuokrasi sen Tampereen Kansakoululasten Kesäsiirtolayhdistykselle. Vuonna 1959 Sorja siirtyi takaisin kaupungin hallintaan, koska uusi kansakoululaki teki kesäsiirtolatoiminnasta kuntien velvollisuuden. 1990-luvun alussa ympyrä sulkeutui, kun Tampereen Kesäsiirtolayhdistys alkoi järjestää toimintaa. Ensimmäinen leiri 1992 mahdollistui keräyksen avulla. 1993 kaupunki lopetti oman kesäsiirtolatoiminnan ja vuokrasi Sorjan järjestölle. Kesäsiirtolatoiminta Sorjalla jatkuu edelleen.
Aiheesta muualla

Tampereen Kesäsiirtolayhdistys ry
Jussi Komi

| Jussi Komi> Henkilötiedot |
| --- | --- |
Syntynyt: 25. lokakuuta 1894 Jääski
Kuollut: 20. tammikuuta 1965 (70 vuotta)
Ammatti:  näyttelijä, teatterinjohtaja
Näyttelijä
Merkittävät roolit:  Jussilainen (Kuopion takana) Argan (Luulosairas) Topias (Miehen kylkiluu)
Jussi Evert Komi (25. lokakuuta 1894 Jääski – 20. tammikuuta 1965) oli suomalainen teatterinjohtaja ja näyttelijä.